laion/Wikipedia-Exotic huggingface dataset:
מבוטי

מבוטי או באמבוטי הם ילידים פיגמים באגן הקונגו באפריקה. הם דוברים שפות בנטו ושפות סודניות מרכזיות. המבוטי מונים כיום כ-30 עד 40 אלף נפש, החיים ביער איטורי – יער גשם טרופי בשטח של כ-63,000 קמ"ר במחוז איטורי בחלק הצפון-מזרחי של הרפובליקה הדמוקרטית של קונגו. הם ציידים לקטים החיים בחבורות קטנות של 15 עד 60 נפשות. מחלקים אותם לשלוש תת-קבוצות לפי שפותיהם: סואה (נקראים גם קאנגי, ולפעמים מבוטי): דוברי ניב בנטו של שכניהם, עם הבילה. אפה, הדוברים ניב מרכז סודני של שכניהם, הלסה. אסואה, הדוברים ניב מרכז סודני של שכניהם, המנגבטי (Mangbetu language). סביבת חייהם חמה ולחה, עשירה בנחלים ובאגמים, ויורדים בה 1270 עד 1789 מ"מ גשם בשנה. נפוצות בה מחלות טרופיות כמו מחלת השינה המועברת על-ידי זבוב הצה צה. בכחמישית משטח היער הוקמה שמורת חיי הבר אוקאפי. חבורות מבוטי חיות בכפרים, כל משפחה בבקתה. הבקתות בנויות ממקלות התקועים בקרקע ומחוברים זה לזה בצמחים מטפסים, והן מקורות בסכך של עלים. הכפרים מבודדים מן הכפרים של חבורות אחרות. בעונת היובש עוזבים המבוטי את הכפר, נכנסים לתוך היער ומקימים סדרה של מחנות. בדרך זו הם מנצלים שטח גדול יותר של היער לאיסוף מזון. המבוטי צדים חזירי בר ובעיקר חזיר יער ענק, אנטילופות וקופים, באמצעות רשתות, מלכודות, קשתות וחיצים. לכל חבורה נחלת ציד משלה, והנשים והילדים מסייעים בציד. כמו כן הם ניזונים מנמלים, חלזונות, דגים ודבש. המרכיב הצמחי במזונם כולל יאם, פירות, שורשים, עלים ואגוזי קולה. גם נשים וגם גברים מלקטים מזון. המבוטי לעיתים קרובות סוחרים בבשר-ציד, בעורות ובשאר מוצרי היער עם שכניהם, יושבי הכפרים מעמי הבנטו, ובתמורה מקבלים מהם כלי ברזל ועץ, סירים וסלים, ומוצרי חקלאות. המבוטי נוטים לשיטת שארות פטרילינאלית (הילדים נקראים על שם האב ויורשים אותו) ופטרילוקאלית (הכלה עוברת לגור עם משפחת החתן). עם זאת, הכללים אינם נוקשים בנושאים אלו. קבוצת המגדר היחידה היא משפחה גרעינית. קרובי משפחה נחשבים כתומכים ובעלי ברית. החלפת אחיות היא צורה נפוצה של נישואים: אנשים מחבורות שונות עשויים לשאת זה את אחותו של זה, או קרובות משפחה אחרות. אין אצל המבוטי מנהגי תשלום מוהר למשפחת הכלה, ואין טקס נישואים רשמי. הזוג נחשב כנשוי כאשר החתן מציג להורי הכלה אנטילופה שצד בכוחות עצמו. פוליגמיה מתרחשת מדי-פעם בחבורות מסוימות, אך נדירה. מדיה וקבצים בנושא מבוטי בוויקישיתוף מבוטי (עם אפריקני), דף שער בספרייה הלאומית
אורה שיינרמן

אורה שיינרמן-אלוני (נולדה ב-3 במאי 1946) היא מתמטיקאית, מחברת ספרי לימוד ואשת עסקים ישראלית. ייסדה וניהלה את רשת בתי הספר ״מכון שחר״ ואת מכללת רעננה. שיינרמן נולדה בחולון, ולמדה בתיכון קוגל בעיר. בצבא שירתה בחיל האוויר הישראלי. בוגרת הפקולטה למתמטיקה וסטטיסטיקה באוניברסיטת ת"א. היא החלה את דרכה כמורה למתמטיקה ברשת החינוך אנקורי, בבית הספר "משלב" (יחד עם מחברי ספרי לימוד נוספים בני דורה, ביניהם יואל גבע ואהרון אספיס) וב"תיכון רוטברג" ברמת השרון. ב-1976 הקימה את רשת בתי הספר ״מכון שחר״, שהציעה קורסי הכנה לפסיכומטרי ולבגרות בכל המקצועות. הרשת מנתה כ-30 סניפים בכל רחבי הארץ והכינה כ-30 אלף תלמידים לבחינות בגרות ולבחינה הפסיכומטרית. לאורך תקופת פעילותה של הרשת, שיינרמן כתבה ספרי לימוד רבים, ביניהם: אלגברה וגאומטריה ל-3 יחידות לימוד, סטטיסטיקה והסתברות, הכנה לבחינה הפסיכומטרית (3 ספרים), ועוד. ב-1998 רכשה את רשת גני הילדים ״גן וגם״, שבשיאה החזיקה 14 גני ילדים פרטיים באזור המרכז. ב-2002, לאחר שעסקיה נקלעו לקשיים, הוכרזה כפושטת רגל והעסקים שברשותה נסגרו. היא הורשעה בעבירות על חוק פשיטת רגל ונדונה לעונש של חצי שנת מאסר שהומר בעבודות שירות ולקנס של 50.000 ש"ח. ב-2012, החלה שיינרמן לפתח קורסים וחומרי לימוד לבתי ספר יסודיים. ערכת לימוד לוח הכפל שפיתחה, המבוססת על שיטה חדשה פרי יצירתה, שימשה אלפי תלמידים במסגרת הלימודים בכיתה ובבית. בין הספרים הנוספים שכתבה: שטחים והיקפים, מילון מתמטי לילדים וסיכומון מתמטיקה לכיתות ד', ה', ו'. הספרים, החוברות וערכות הלימוד משווקים על ידי ״כפל ערכות חינוכיות״. אורה נישאה ב-1969 ונולדו לה שני ילדים. בתה הבכורה היא חוקרת המוח ד״ר קרן בן יצחק ובנה שחר עוסק בהייטק. ב-1986 נישאה בשנית לעיתונאי ואיש התקשורת אורי אלוני ולהם נולד בן העוסק אף הוא בהייטק. מילון מתמטי לילדים בי"ס יסודי 2012 חוברת עבודה למילון המתמטי 2012 ערכת לוח הכפל Easy Times Table 2014 סיכומון מתמטיקה כיתה ד' 2021 סיכומון מתמטיקה כיתה ה' 2020 סיכומון מתמטיקה כיתה ו' 2021 סיכומון מתמטיקה כיתה ג' 2023 שטחים והיקפים לכיתות ה' – ו' 2017 הכנה למיצ"ב כיתה ה' 2016 סטטיסטיקה והסתברות 4 – 3 יח"ל 1998 טריגונומטריה + מבוא הנדסי – 3 יח"ל 1998 הכנה לבגרות במתמטיקה 3 יח"ל – חלק א' 1990 הכנה לבגרות במתמטיקה 3 יח"ל – חלק ב' 1990 פתרונות למאגר השאלות במתמטיקה 3 יח"ל 1990 האוגדן הפסיכומטרי – חשיבה כמותית 1992 מדיה וקבצים בנושא אורה שיינרמן בוויקישיתוף אורה שיינרמן משוחחת עם פאולה ולאון על שיטה ללימוד לוח הכפל, באתר יוטיוב צפו: כך תלמדו את הילדים את לוח הכפל ב-5 דקות, באתר ynet, 30 בספטמבר 2014 נווית זומר, אורה שיינרמן מפסיקה פעילות גני הילדים שבבעלותה, באתר ynet, 11 במרץ 2002 מירב שובל‏, עונשה של אורה שיינרמן: קנס ועבודות שירות, באתר וואלה, 25 בספטמבר 2006 האתר של כפל ערכות חינוכיות אורה שיינרמן, דף שער בספרייה הלאומית
אומודוס

אומודוס (ביוונית: 'Ομοδος) הוא כפר בקפריסין, במחוז לימסול. הכפר ממוקם בהרי טרודוס ובמרחק 80 קילומטרים מהבירה ניקוסיה. אזור הכפר היה מיושב עוד בעת העתיקה, והכפר עצמו הוקם במהלך תקופת שלטונה של האימפריה הביזנטית בקפריסין. הכפר מהווה אטרקציה תיירותית למטיילים בהרי טרודוס, והתיירות מהווה אחד משני המגזרים הכלכליים המרכזיים בו הכפר מתמחה. ניתן למצוא בכפר מסעדות, טברנות מסורתיות, ושדרות קניות לרווחת התיירים המתארחים בו. תחום כלכלי נוסף בו הכפר מתמחה הוא יינות. הכפר מייצר טונות של יין מדי שנה ומארח מדי חודש אוגוסט פסטיבל יין. המנזר והרחובות הסמוכים אליו הכיכר הראשית בכפר אומודוס דוכן רחוב באומודוס רחוב טיפוסי באומודוס קשת אומודוס מנזר סטאברוס מבחוץ כנסיית הצלב הקדוש מדיה וקבצים בנושא אומודוס בוויקישיתוף אומודוס, ברשת החברתית פייסבוק HISTORY, אתר הכפר אומודוס
פוליאתילן מוקצף

פוליאתילן מוקצף (באנגלית: Expanded polyethylene או EPE ) הוא קצף המיוצר מפוליאתילן. בדרך כלל הוא עשוי מתאים מורחבים ('חרוזי EPE') שנוצרו בעזרת חומר ניפוח, ואחריו יציקה לתוך תבנית בתא קיטור - התהליך דומה לזה המשמש לייצור קלקר. EPE הוא קצף העשוי תאים סגורים בצפיפות נמוכה, קשיח למחצה. ייצור קצפי EPE דומה לזה של פוליסטירן מורחב (קלקר). למרות שניתן לייצר את התאים בצפיפות שונה נהוג מבחינה יישומית להפריד בין קצף פוליאתילן בצפיפות נמוכה (LDPE) לקצף פוליאתילן בצפיפות גבוהה (HDPE). השימוש הנפוץ ביותר לפוליאתילן מוקצף הוא כתחליף לקלקר ופוליאוריתן קשיח או גמיש. ומשמש בעיקר לריפוד אריזות. התאים המוקצפים יעילים במיוחד בספיגת אנרגיה קינטית ולכן שומרים על תוכן החבילה מפגיעות מכניות. מדיה וקבצים בנושא פוליאתילן מוקצף בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
ארתור סן-לאון

ארתור סן-לאון (בצרפתית: Arthur Saint-Léon;‏ 17 בספטמבר 1821 – 2 בספטמבר 1870) היה מנהל הבלט הראשי של הבלט האימפריאלי מ-1859 עד 1869 ומפורסם ביצירת הכוריאוגרפיה לבלט קופליה. סן-לאון נולד כשארל ויקטור ארתור מישל בפריז, אבל גדל בשטוטגרט, שם היה אביו מנהל המחולות של החצר ושל תיאטרון הבלט. האב, שהיה גם רקדן בבלט האופרה של פריז, עודד את בנו ללמוד מוזיקה ומחול. סן-לאון למד נגינה בכינור אצל יוזף מייזדר וניקולו פגניני. במקביל, למד בלט, כך שיכול היה להופיע הן ככנר והן כרקדן. בגיל 17, הופיע לראשונה כרקדן אופי-למחצה בתיאטרון לה מונה בבריסל. הוא החל לצאת למסעות הופעות ברחבי אירופה, ובהופעותיו כרקדן בגרמניה, איטליה ואנגליה, שנחלו הצלחה. הקהל הלונדוני, שלא נטה חיבה אותו זמן לרקדנים גברים על הבמה, חיבב אותו במיוחד. הסיבובים והקפיצות שלו זיכו אותו בהערכה רבה. עלה בידו לקצור תשואות בכל תיאטרון שהופיע בו, מצב שלא היה שכיח בתקופה הרומנטית, שבה הכוכבת היחידה על הבמה הייתה הבלרינה, המחוללת על בהונות. כשהגיע לווינה, זכה סן-לאון לרקוד לראשונה עם פאני צ'ריטו ומאותו רגע ממש היו שניהם לצמד בלתי נפרד כמעט, עד לנישואיהם בשנת 1845. בשביל צ'ריטו יצר סן-לאון את הכוריאוגרפיה לבלט, שהיה ללהיט בלונדון, "לה ויואנדייר" (1843). כמו כן יצר בלטים לתיאטרון לה פניצ'ה בוונציה ולאופרה של פריז. בן-לאון התמנה למורה בכיתת המצטיינים באופרה של פריז והיה אחראי לכוריאוגרפיה של הדיברטיסמן של הפקת הבלט החשובה ביותר. בשנת 1851 נפרד מאשתו, וכאשר היא הוזמנה לרקוד באופרה של פריז, פרש סן-לאון ממשרתו. . לאחר סיורים ברחבי אירופה ועבודה במשך שלוש שנים בתיאטרו סן קרלוס בליסבון, הוזמן ב-1859 לתפוס את מקומו של ז'יל פרו כמנהל הבלט הראשי של תיאטרון בולשוי קאמני האימפריאלי, משכן הבלט האימפריאלי הנודע לתהילה של הצאר בסנקט פטרבורג, רוסיה, משרה שבה החזיק עד 1869. ממשיכו בתפקיד היה מריוס פטיפה. הבלרינה החביבה עליו הייתה אדל גרנצוב, שרקדה ברבים מן הבלטים שלו. סן-לאון הביא אותה לאופרה של פריז ובהמשך לאיטליה, והתכוון גם ליצור למענה את קופליה (1870). אף כי סן-לאון יצר בלטים רבים, זה היחיד שנשמר כמעט בשלמותו עד ימינו אלה. הוא מת יומיים לאחר שהעונה הראשונה של הבלט הסתיימה בטרם עת בגלל המלחמה הפרנקו-פרוסית. בסוף נובמבר, מתה הרקדנית שיצרה את סוונהילדה, ג'וזפינה בוצאקי, ביום הולדתה ה-17. סן-לאון התפרסם גם בהמצאת כתב-בלט שתיאר בספר La Sténochoréographie, ou Art d'écrire promptement la danse, שיצא לאור בשנת 1852. זו השיטה הראשונה לתיווי כוריאוגרפי המתעדת לא רק הרגליים אלא גם את תנועות הזרועות, הגו והראש. בשנת 1848 רשם סן-לאון תיווי ב-LSténochorégraphie ל"מחול השש" מתוך הבלט שלו מ-1846, "לה ויוואנדייר". התיווי נשמר בארכיבי האופרה של פריז, וב-1975 שחזרו המומחית לתיווי מחול אן הצ'ינסון-גסט ומנהל הבלט פייר לאקוט את הכוריאוגרפיה של סן-לאון והמוזיקה של צ'זארה פוני לבלט ג'ופרי. ב-1978 העלה לאקוט את מחול השש" לבלט מריאינסקי, והוא עדיין ברפרטואר שלהם. מאז מבוצע "מחול השש" על ידי להקות בלט רבות ברחבי העולם, והוא מוכר או כ"מחול שש מתוך לה ויואנדייר" או "מחול השש מרקיטנקה" (כפי שהוא מוכר ברוסיה). "מחול השש" היא הכוריאוגרפיה היחידה המוכרת של סן-לאון ששרדה. מדיה וקבצים בנושא ארתור סן-לאון בוויקישיתוף ארתור סן-לאון, באתר אנציקלופדיה בריטניקה (באנגלית) ארתור סן-לאון, במסד הנתונים הקולנועיים IMDb (באנגלית) כותר מט"ח, תיאופיל גוטייה, "מחול תשוקה ומוות", תרגום ליאורה בינג, עמ' 72, 85, 86
CyberServe

סייברסרב אינטרנט ותקשורת בע"מ, הידועה במותג שלה, "CyberServe", היא חברה פרטית המקימה ומאחסנת אתרי אינטרנט. מקום מושבה בקריית ביאליק. באוקטובר 2021 נפרצו שרתי החברה על ידי קבוצת האקרים המכונה "Black Shadow", שפרצה גם לשרתי חברת שירביט כשנה קודם לכן. סייברסרב הוקמה ב-1997, ופיתחה ואחסנה שורה של אתרים, ללקוחות גדולים וקטנים כאחד. בין לקוחותיה הגדולים של סייברסרב בהווה, ניתן למנות את תאגיד השידור הישראלי, 103fm (ותחנת-הבת "צפון 104.5fm"), מוזיאון הילדים חולון, דן, קווים, מפעל הפיס, האגודה למלחמה בסרטן, רשת מכוני הכושר Space ועוד. בעבר, הקימה החברה ואחסנה גם את אתר Eco99fm, ואת אתר "ThePost", שהיה גרסה מוקדמת לאתר "מעריב", בתקופה שבה מעריב פורקה וחלק ממנה נמכר לקבוצת ישראל היום (אתר nrg עבר לבעלותה) ואילו החלק האחר, "מעריב", נמכר לידי איש העסקים אלי עזור. גם אתר Forbes ישראל באותה התקופה אוחסן ופותח על ידי סייברסרב. לצד היותה חברה שמפתחת אתרי אינטרנט ללקוחות שונים, החברה פיתחה, אחסנה ותפעלה את האתר אטרף, שהיה בבעלותה, ופנה לקהילת הלהט"ב. ב-29 באוקטובר 2021 פרצה קבוצת "Black Shadow" את שרתי החברה וגרמה להשבתתם. חלק גדול מאתרי החברה ירד מהרשת ולא חזר זמן רב לאחר מכן. בין האתרים שנפרצו היה אתר "כאן בלוג" של תאגיד השידור הישראלי, אתר מכון מור, אתר חברת קווים, אתר חברת דן, אתר 103fm (ואתר התחנה-הבת 104.5fm) ואתר "אטרף". בעוד שחלק מהאתרים שנפרצו ומידע שדלף מתוכם ולא הכיל מידע רגיש, שניים מהאתרים שמהם דלף מידע כללו מידע רגיש מאוד, כאשר במרכז האירוע ניצב אתר "אטרף", שהכיל בתוכו מידע אודות משתמשים להט"בים רבים, ובהם הרבה משתמשים שטרם "יצאו מהארון" וכאלה שסימנו כי הם חיוביים ל-HIV. לצד הדלפות המידע שפרסמה הקבוצה אודות משתמשי האתר, פרסמה הקבוצה גם הדלפות אודות לקוחות של מכון מור ומידע רפואי שלהם, וגם מידע אודות משתמשי השירות של חברת קווים. יום למחרת האירוע, ב-30 באוקטובר 2021, הגיבה החברה בעמוד הפייסבוק שלה לראשונה על התקיפה. בהמשך הפנתה סייברסרב אצבע מאשימה אל חברת "נטויז'ן", אשר לטענתה מאחסנת היא את האתרים, ולא חברת "סייברסרב". "נטויז'ן" השיבה כי סייברסרב "שכרה שירותי אירוח אתרים ללא הגנת סייבר". ב-3 בנובמבר 2021 הודיעה הרשות להגנת הפרטיות כי פתחה בחקירה נגד "סייברסרב", והוטל איסור על חברת סייברסרב להעלות בחזרה את אתר "אטרף". כשבוע לאחר מכן, חלק גדול מהאתרים שנפרצו (ובמיוחד אתר "אטרף" ואתר "מכון מור") לא שבו לפעילות, וגם לא ידוע האם ומתי ישובו לפעילות. באתר "מכון מור" זמין רק עמוד אחד - עמוד "תוצאות בדיקה" המצריך התחברות עם פרטים אישיים על מנת לצפות במידע רפואי. ב-4 בנובמבר 2021 הוגשה בקשה לתובענה ייצוגית כנגד חברת "סייברסרב". אתר האינטרנט הרשמי של CyberServe 103FM, ‏מנכ"ל האגודה למען הלהט"ב על הפריצה לאטרף: "לא נשאיר אף אחד לבד", באתר מעריב אונליין, 31 באוקטובר 2021 12, ‏האקרים פרסמו מידע רפואי רגיש של מאות אלפים במכון מור, באתר ‏מאקו‏, 3 בנובמבר 2021 בהמשך לפרסומים בתקשורת חשוב לנו להסביר את המצב בשקיפות מרבית, בעמוד הפייסבוק של CyberServe, ‏30‏ באוקטובר 2021 מאיר אורבך, סייברסרב: השרתים היחידים שנפגעו - אצל נטוויז'ן, באתר כלכליסט, 1 בנובמבר 2021 רפאלה גויכמן, בקשה לייצוגית נגד סייבר-סרב: הפיצוי עשוי להגיע לחצי מיליארד שקל, באתר TheMarker‏, 4 בנובבמר 2021
Indicator of compromise

אינדיקטור אוף קומפרומייז (אנגלית: Indicator of compromise; תעתיק מקוצר: IOC) הוא מונח בתחום אבטחת המידע וזיהוי פלילי במחשבים, המתייחס לזיהוי ומציאת ראיות דיגיטליות לאחר ביצוע פעולות סייבר התקפיות. ניתן להזין את מזהי התקיפה במערכת לניהול אירועים (SIEM), חומת אש (Firewall), ומערכת זיהוי ותגובה (EDR) על מנת לנטר ולחסום פעילות חשודה או זדונית. המרחב הקיברנטי זיהוי פלילי במחשבים קריפטוגרפיה Understanding Indicators of Compromise (IOC) Part I - Speaking of Security - The RSA Blog, web.archive.org, ‏2017-09-14 What are Indicators of Compromise?, Digital Guardian, ‏2016-11-21 Indicator of Compromise (IoC), encyclopedia.kaspersky.com (באנגלית אמריקאית) Indicators of compromise - Definition, www.trendmicro.com
ורבה (אי)

ורבה (בערבית: وربة) הוא אי לא מיושב בכווית, הממוקם במפרץ הפרסי, ליד שפך הנהר פרת. האי ממוקם כ-1.5 ק"מ צפונית לאי בוביאן. אף על פי שהאי אינו מיושב, ממשלת כווית מחזיקה בעמדת משמר החופים, M-1 באי, שממומנת חלקית על ידי האו"ם. עד לנובמבר 1994, עיראק טענה כי שטח כווית, כמו כן שטח האי, שייכים לה. לאחר מספר התערבויות של מועצת הביטחון של האומות המאוחדות, עיראק קיבלה רשמית את תיחום הגבול עם כווית. סמוך לאי, בתחילת דצמבר 2002, לקראת הפלישה לעיראק (אנ'), ספינה עיראקית פתחה באש על שתי סירות סיור של משמר החופים הכוויתי, וגרמה להן להתנגש. חייל אמריקאי ושני שומרי חוף כוויתים נפצעו בתקיפה. מדיה וקבצים בנושא ורבה בוויקישיתוף "Budget for the United Nations Iraq-Kuwait Observation Mission for the period from 1 July 2001 to 30 June 2002" (PDF). United Nations. 2007-01-14. ארכיון (PDF) מ-2016-03-05. נבדק ב-2021-11-05. "CIA World Fact Book - Iraq". everything2.com. 2007-01-14. ארכיון מ-2013-07-13. נבדק ב-2021-11-05. "Iraqis 'shot at Kuwaiti vessels'". BBC. 2007-01-14. ארכיון מ-2017-09-05. נבדק ב-2021-11-05. "U.S. Soldier, Two Kuwaiti Coastguards Wounded in Vessel Collision". islamonline.net. 2007-01-14. אורכב מ-המקור ב-2006-10-20. נבדק ב-2021-11-05.
נביה סאלח

נביה סאלח (בערבית: النبيه صالح) הוא אי, במחוז הבירה, בחריין, הממוקם במפרץ הפרסי ובמפרץ טובלי (אנ'). האי נמצא כ-2.5 ק"מ מזרחית מהאי הגדול של בחריין. האי נקרא על שם האיים הנפרדים לשעבר, נבי וסאלח. סאלח נקרא על שמו של המלומד המוסלמי מהמאה ה-14, שייח' סאלח. במקור, על האי, היו חוות חקלאיות ומטעי תמרים, אך כעת הוא סובל מבירוא יערות המוני. ב-2016, החלו עבודות שיפוץ באי. "Paradise lost in Nabih Saleh". Gulf Daily News. 21 במרץ 2009. ארכיון מ-2014-11-04. נבדק ב-2021-11-05. {{cite news}}: (עזרה) Water sources Renovation works on the island News (ארכיון) ערך זה הוא קצרמר בנושא בחריין ובנושא איים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נביה סאלח".
נגה מרון

נגה מרון (14 במרץ 1928 – 8 בינואר 2022) הייתה סופרת ישראלית; כתבה מעל 40 ספרי ילדים, נוער ומבוגרים. מרון נולדה בירושלים ולמדה בגימנסיה העברית בירושלים. שירתה בפלמ"ח והתגייסה לצה"ל כשפרצה מלחמת השחרור. היא שוחררה מהצבא בספטמבר 1948 ועבדה כמורה בבתי ספר בתל אביב וברמת גן. לאחר שנישאה וילדה שני ילדים, ב-1972, סיימה בהצטיינות את לימודיה האקדמיים בחוג לספרות עברית ולחינוך (מנהל ופיקוח) באוניברסיטת בר-אילן. בנוסף עבדה כמנהלת בתי ספר ברמת גן והייתה חברת הנהלת הסתדרות המורים. אחד מתחביביה במהלך חייה היה כתיבה, ובשנת 1987 היא פרשה פרישה מוקדמת ממערכת החינוך והתמקדה בכתיבה ספרותית. מרון נפטרה ב-8 בינואר 2022 בגיל 93. ספרה הראשון, "מה שקרה לגילי וגם לי", יצא בשנת 1986, ומאז הוציאה כ-40 ספרים לילדים, לנוער ולמבוגרים. בין השאר כתבה מרון את "סדרת ספרי חירות" לנוער, בה מתוארת דמותה של לימור שמוצאת את יומנה של סבתא חירות מתקופת טרום המדינה, וחוויות שעברו על שתיהן. ספרים אחרים שהוציאה הם: "מה עובר עליך, ילד?" "אשה חדשה לאבא" "הגדולה מכולן" "מלכי הכתה" "תם ולילך מחכים לאח: על אח קטן שנולד לפני הזמן" "למה דווקא אני?" - עשרים סיפורונים המתארים את מצוקותיהם של ילדים כאשר כל אחד מהם רואה את מצוקתו כגדולה יותר משל אחרים. "אישה בגילה" - רומן משפחתי. "אשה במיטב שנותיה" - רומן על שלושה דורות של נשים. "שבועיים של אהבה אחרת" - על החריגה מן הזוגיות התורמת לשלמותה. "המפלט האחרון" - רומן שנותן כיסוי עלילתי לדילמת סיום החיים בידי אדם החולה במחלה סופנית. "החיים על פי אנג'ל" - סיפורה של מטפלת פיליפינית. אתר האינטרנט הרשמי של נגה מרון נגה מרון, ברשת החברתית פייסבוק רשימת הפרסומים של נגה מרון, בקטלוג הספרייה הלאומית נגה מרון, ב"לקסיקון הספרות העברית החדשה" נגה מרון, ב"לקסיקון הקשרים לספרות ישראלית" נגה מרון, באוצר הספרות העברית נגה מרון, באתר עמותת הפלמ"ח נגה מרון, במיזם "סופרים קוראים" של המרכז לספריות וספרות בישראל אריאל פייגלין, בגיל 92 התיישבה נגה מרון לכתוב את ספרה ה-41, באתר ערוץ 7, 26 ביולי 2020 ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
איי ג'ידה

איי ג'ידה (בערבית: جزيرة جدة) הם קבוצה של שלושה איונים קטנים לא מיושבים במחוז הצפון, בחריין, השוכנים מערבית לאי הגדול של בחריין וצפונית לאום א-נעסאן, במפרץ הפרסי. האיים נמצאים כ-17.5 ק"מ מערבית לבירת בחריין, מנאמה. ב-1930, באיים נבנה בית סוהר. מאוחר יותר, בית הסוהר נהיה לרכושו הפרטי של ראש ממשלת בחריין לשעבר, ח'ליפה בן סלמאן אאל ח'ליפה, וכרגע הוא סגור בפני הציבור. האי המרכזי עשוי מצוקי אבני גיר. יש המאמינים כי מקדש ברבר (אנ') נבנה מסלעי האיים. באי יש ארמון, גנים, מנחת, מסגד ועוד מספר מתקנים שנבנו עבור ראש הממשלה ומשפחתו, אף על פי שהאי אינו מיושב והשיח' ח'ליפה עצמו מתגורר ברפאע. Bahraini Prisoners - Debate in British House of Commons (ארכיון) Prison Barbar Temple - Unesco (ארכיון) Little Bahrain replica construction complete (ארכיון) Jidda Island Mosque - Archnet.org
אום א-צבאן

אום א-צבאן (בערבית: ام الصبان) הוא איון במחוז הצפון, בחריין, ששוכן מצפון-מערב לאי הגדול של בחריין וממזרח לאיי ג'ידה, במפרץ הפרסי. האי נמצא כ-15 ק"מ מערבית לבירת בחריין, מנאמה. על האי גרה משפחה של דייגים שדגים חלזונות בחוף האי. האי היה בבעלות פרטית של השייח' מוחמד בן סלמאן אל ח'ליפה (אנ'), דודו של מלך בחריין הנוכחי, חמד בן עיסא אאל ח'ליפה, ואחיו של ראש ממשלת בחריין לשעבר, ח'ליפה בן סלמאן אאל ח'ליפה. בשנות ה-30 של המאה ה-20, שליט בחריין נתן את האי במתנה למקס תורנבורג (אנ'). בתקופה הזו, האי שימש כמעונו הפרטי ומשרדו. Islands And Maritime Boundaries Of The Gulf 1798–1960, Archive Editions Personal diary of Charles D. Belgrave, British Advisor to the ruler of Bahrain, 1926 - 1957 Article about politics of the islands, Abbas al Murshid
יחסי אלבניה–הולנד

יחסי אלבניה–הולנד הם היחסים הבילטרליים הם היחסים בין רפובליקת אלבניה להולנד. אלבניה יש שגרירות בהאג ולהולנד יש שגרירות בטירנה. שתי המדינות חברות בארגון האמנה הצפון-אטלנטית (נאט"ו). אלבניה היא מועמדת לחברות באיחוד האירופי והולנד חברה מייסדת באיחוד האירופי. אלבניה הכריזה על עצמאות מהאימפריה העות'מאנית בנובמבר 1912, במהלך מלחמת הבלקן הראשונה. המעצמות האירופיות המובילות באותה תקופה הכירו בעצמאותה של אלבניה בוועידת השלום בלונדון ב-1913, שם הוחלט כי ההולנדים ייקחו אחריות על ביטחון הפנים שלה, מה שהוביל לכך שהולנד פרסה אנשי צבא כדי לסייע בהקמת הז'נדרמריה של הממשלה הזמנית של אלבניה. הרפובליקה הסוציאליסטית העממית של אלבניה החלה את יחסיה הדיפלומטיים עם הולנד, ושמונה מדינות נוספות במערב אירופה, בשנת 1970. בתחילת שנות ה-90 קרס המשטר הסוציאליסטי, ובעוד אלבניה פנתה לדמוקרטיה לא היה לה ניסיון קודם ביישום שלה. זה הוביל לכמה שנים של חוסר יציבות חברתית ופוליטית. הולנד הצליחה לסייע לאלבניה על ידי התחלת תוכנית לבניית מיומנויות בשנת 1999. קבוצות של פוליטיקאים ופקידים אלבנים, מהרמה הלאומית והמקומית כאחד, השתתפו בהאג לסדנאות עם עמיתיהם ההולנדים, שבהן דנו בתרגול של טוב ממשל ומינהל במסגרת הדמוקרטית. על אף היותה בדרך כלל בעד הצטרפותה של אלבניה לאיחוד האירופי, הולנד הטילה וטו פעמים רבות על התקדמותה של אלבניה בתהליך ההצטרפות, בטענה להיעדר רפורמות אמינות, מצב שחיתות ופשע מאורגן. בשנת 2018 פרסמה הנציבות האירופית דו"ח התקדמות שבו המליצה על פתיחת משא ומתן עם אלבניה. במאי 2018 ביקרו בטירנה שמונה חברי פרלמנט הולנדים משש המפלגות העיקריות. בתום ביקורם, הם הצהירו כי מילוי חמשת התנאים הרשמיים שנקבעו על ידי המוסדות האירופיים אינם מספיק כדי להצדיק פתיחת משא ומתן להצטרפות לאיחוד האירופי. הם הכריזו כי אלבניה צריכה להפגין את הרצון להגיש כתב אישום ולהעמיד לדין את הפשע ואת השחיתות של פקידים גבוהים. הם גם טענו לעלייה בפשע האלבני בהולנד, מה שלא עוזר לתהליך ההשתלבות של המדינה באיחוד האירופי. ב-21 ביוני, הפרלמנט ההולנדי חסם את פתיחת המשא ומתן להצטרפות לאיחוד האירופי עם אלבניה. רוב גדול בפרלמנט ההולנדי אסר על הממשלה לאפשר לאלבניה להתחיל במשא ומתן, בשל "חששות רציניים למאבק בשחיתות". ההצעה נתמכה ב-124 קולות, עם 26 נגד. ב-28–29 ביוני 2018 בפסגת האיחוד האירופי הוחלט לדחות לשנה הבאה את ההחלטה אם לפתוח במשא ומתן עם מקדוניה הצפונית ואלבניה או לא. לאלבניה יש שגרירות בהאג, בירת הולנד. להולנד יש שגרירות בטירנה, בירת אלבניה. יחסי החוץ של הולנד מדיה וקבצים בנושא יחסי אלבניה–הולנד בוויקישיתוף
Express

Express (בעברית: לבטא) הוא שיר של הזמרת כריסטינה אגילרה אשר יצא כסינגל מתוך אלבום הפסקול Burlesque: Original Motion Picture Soundtrack, ב-12 בנובמבר 2010, על ידי RCA רקורדס. השיר נכתב על ידי אגילרה עצמה, כריסטופר סטיוארט, וקלוד קלי והופק על ידי סטיואט עצמו. מבחינה מוזיקלית השיר הוא שיר אפ-טמפו אלקטרו-פופ. השיר נחשף לראשונה ב-3 בנובמבר בתוכנית הרדיו של ראיין סיקרטס. השיר קיבל ביקורות חיוביות ממבקרי המוזיקה ששיבחו את השילוב של הסאונד הישן ביחד עם הסאונד העכשווי. מבחינה מסחרית השיר לא זכה להצלחה כאשר לא הצליח להיכנס למצעד האמריקאי ובאופן כללי דורג במספר מועט של מדינות בעולם. על מנת לקדם את השיר ביצעה אותו בטקס פרסי ה-AMA של אותה השנה. בהמשך חזרה לבצע אותו גם ברצף ההופעות שלה בלאס וגאס, "The Xperience". סרטון השיר "Express" באתר יוטיוב
Light It Up

"Light It Up" הוא סינגל של ההרכב המוזיקלי האמריקאי, מייג'ור לייזר, בשיתוף פעולה עם הזמרת הג'מייקנית ניילה (אנ'), המופיעה באלבום האולפן השלישי של הלהקה, Peace Is the Mission. גרסה זו הושמעה למעלה מ-28 מיליון פעמים בספוטיפיי. רמיקס דאנסהול, בשיתוף המוזיקאי הבריטי-גאני, פיוז ODG (אנ'), נכללת במהדורה המורחבת של האלבום. גרסה זו הושמעה למעלה ממיליארד פעמים בספוטיפיי. ב-12 במרץ 2016, יצאה גרסה איטלקית לשיר, בשיתוף הזמרת-יוצרת האיטלקייה-בריטית, בייבי קיי (אנ')‏. הווידאו קליפ של הרמיקס, בבימויו של רופרט ברוטון, יצא לראשונה בערוץ היוטיוב של הלהקה ב-16 ביוני 2016. נכון לנובמבר 2021, הווידאו קליפ נצפה למעלה מ-476 מיליון פעמים. מידע על היצירה "Light It Up" באתר מיוזיק בריינז מידע על הסינגל "Light It Up" באתר מיוזיק בריינז סרטון השיר "Light It Up" באתר יוטיוב Light It Up, 2015-11-27, ארכיון מ-2021-03-01, נבדק ב-2021-11-05 "Light It Up (feat. Nyla & Fuse ODG) [Remix] – Single von Major Lazer". iTunes Store (בגרמנית). Apple. ארכיון מ-2016-08-30. נבדק ב-14 בינואר 2016. {{cite web}}: (עזרה) Light It Up - Remix, 2015-11-27, ארכיון מ-2021-10-09, נבדק ב-2021-11-05 Ryan, Gavin (12 במרץ 2016). "Light it up feat Baby K". rockit.it. ארכיון מ-2016-03-13. נבדק ב-12 במרץ 2016. {{cite web}}: (עזרה) עותק בארכיון (ארכיון) Major Lazer – Light it Up Remix (feat. Nyla & Fuse ODG) (Music Video) by Method Studios, ארכיון מ-2021-11-03, נבדק ב-2021-11-05 "Light It Up (feat. Nyla & Fuse ODG) [Remix] – Single by Major Lazer". iTunes Store. Apple. ארכיון מ-2016-09-27. נבדק ב-14 בינואר 2016. {{cite web}}: (עזרה)
דגל איי ג'ורג'יה הדרומית ואיי סנדוויץ' הדרומיים

דגל איי ג'ורג'יה הדרומית ואיי סנדוויץ' הדרומיים הוענק לאיים בשנת 1985 עם הפיכתם לטריטוריה נפרדת. קודם לכן הייתה הטריטוריה חלק מאיי פוקלנד והשתמשה בדגל האיים. הדגל הוא נס כחול בו יוניון ג'ק (דגל בריטניה) בקנטון הדגל (הרביע העליון הקרוב לניצב הדגל), במרכז הדגל מצוי סמל איי ג'ורג'יה הדרומית ואיי סנדוויץ' הדרומיים. הדגל מונף מעל מבני הממשל באיים. דגל נציב האיים הוא היוניון ג'ק שבמרכזו סמל האיים. כנציב האיים מכהן מושל איי פוקלנד והדגל מונף רק בעת ביקורו באיים. גלריית דגלי הממלכה המאוחדת נס כחול מדיה וקבצים בנושא דגל איי ג'ורג'יה הדרומית ואיי סנדוויץ' הדרומיים בוויקישיתוף דגל איי ג'ורג'יה הדרומית ואיי סנדוויץ' הדרומיים, באתר דגלי העולם (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
Show Me How You Burlesque

Show Me How You Burlesque הוא שיר של הזמרת כריסטינה אגילרה אשר יצא מתוך הפסקול, Burlesque: Original Motion Picture Soundtrack, כסינגל מתוך האלבום ב-4 בפברואר 2011, על ידי RCA רקורדס. השיר נכתב על ידי אגילרה, כריסטופר סטיוארט, וקלוד קלי והופק על ידי סטיוארט וקלי. לפיי שהשיר יצא באופן רשמי הוא הודלף בשם "Spotlight". השיר קיבל ביקורות חיוביות ממבקרי המוזיקה אשר כינו אותו כאחד מהשירים הטובים ביותר באלבום. מבחינה מסחרית השיר לא זכה להצלחה כאשר דורג במספר מצומצם של מדינות ובמקומות נמוכים ברובם. על מנת לקדם את השיר הופיעה איתו אגילרה בתוכנית רוקדים עם כוכבים. מילות השיר "Show Me How You Burlesque" באתר Genius סרטון השיר "Show Me How You Burlesque" באתר יוטיוב